A valura toponimica ye gran, car bi ha nombres de barrios, lugars, termins y partitas de Uesca, que se pueden contimparar con os presents documentos latins contemporanios, por eixemplo Hawz al-caskar, termin de Alguascar/Alazcar/Alhazc dimpués Algascar y huei termin d' Angáscara. Tamién Rabad al-garbi ("Arrabal de ponient"), Hawna al-Mariy y Al-Mairiy, huei "Almeriz", Hawna Murillun ("barrio de Morillón"), Rabad al muqaybara ("Arrabal de Almacorella"), Hawna al-Maoida ("barrio d'a mesa"). Tamién mencionan bells lugars chicotz correspondients a los actuals Artosiella, Albero, Banariés, Seres, Callén y Almunient.